**Õppeaine nimetuse muutmise üks näide**

**Põhikooli riiklik õppekava (2023/24), 9. jagu Kooli õppekava, (6) Kooli õppekava üldosas esitatakse:**

 2) õppekorraldus – tunnijaotusplaan õppeaineti ja klassiti, sealhulgas § 15 lõikes 4 nimetatud tundide kasutamine, valikõppeainete ja võõrkeelte valik, eesti keelest erinevate õppekeelte kasutamine õppeaineti, **riiklikus õppekavas sätestatud õppeainete nimetustes või õppemahtudes tehtud erisused ja erisuste tegemise põhjendused**;

**Põhikooli õppeaine „Tehnoloogiaõpetus“ nimetuse erisuse tegemise põhjendused uue nimetusega „Tehnoloogia ja inseneeria“:**

1. Lähtuvalt ……….kooli arengukavast aastateks 202…-202… ja kooli arengusuundadest tähtsustatakse üld- ja tulevikupädevuste-kompetentside rakendamisoskuse arendamist, õppeaine „Tehnoloogia ja inseneeria“ loob selleks igati head tänapäevased võimalused.
2. Õppeaine „Tehnoloogia ja inseneeria“ eesmärk põhikoolis on kujundada õpilastes ea- ja ajakohane tehnoloogia ja inseneeria alane pädevus ehk kirjaoskus, mis tähendab tehnoloogia ja inseneeria alaste baasteadmiste, mõistete, seoste, süsteemide ja protsesside tundmist. Nende turvalise, tõhusa ja vastutustundliku rakendamise ja arendamise oskust päriseluliste probleemide lahendamisel praktilistes tegevustes ideest teostuseni.
3. Õppeaine "Tehnoloogia ja inseneeria" on kaasaegsem ja annab laiema käsitlusulatuse ainele, mis hõlmab nii tehnoloogia kui ka inseneriteaduse põhimõtteid ja rakendusi. Õppeaine keskendub tehnoloogia ja inseneeria praktilistele rakendustele, samuti mitmete tehniliste ülesannete ja olukordade disainilahendustele.
4. Õppeaine läbivaks teemaplokiks on disainmõtlemine (sh õpitakse ideid väljendama ja probleeme sõnastama, meeskonnas töötama, uurima, katsetama ja teostama ning analüüsima ülesandeid ja toodet) ja innovaatilised lähenemised, teemaplokkideks on veel materjalid ja nende töötlemine ning tehnoloogia igapäevaelus. Õpe on probleemilahenduslik ning seotud ka uurimusliku õppega.
5. II kooliastme tundides õpitakse konstrueerima liikuvaid mehhanisme ja ehitakse roboteid, modelleeritakse ja leiutatakse. Kasutatakse tänapäevaseid tehnoloogilisi võimalusi, st. arvuteid ja arvjuhitavaid tööpinke (laserpink, freespink ja 3D printer), arendades seeläbi digitaalset- ja tehnoloogilist kirjaoskust. Õpe inspireerib õpilasi looma omanäolisi lahendusi ja leiutisi ning osalema erinevates projektides ja konkurssidel.
6. III kooliastme tundides kujuneb õpilastel huvi vaadelda ja uurida ning leida lahendusi igapäevaelu probleemsituatsioonidele, rakendades varasemalt omandatud teadmisi ja oskusi. Õpilased omandavad oskuse omandada toodete modelleerimist ja programmeerimist, elektroonikat ja mikrokontrollerite juhtimist. Õpilased õpivad kuidas mõista ja kriitiliselt hinnata tehisaru poolt loodud informatsiooni, arendades seeläbi digitaalset- ja tehnoloogilist kirjaoskust
7. Õppeaine „Tehnoloogia ja inseneeria“ loob võimaluse õppida nii poistel kui ka tüdrukutel tänapäeva töömaailmas vajalikke teadmisi ja oskusi, mis on üheks inimeseks kasvamise ja olemise põhioskustest.
8. Õppeaine annab õpilastele teavet sellest, millised on tehnoloogia ja inseneeria karjäärivõimalused ja väljakutsed. Õpe inspireerib õpilasi looma oma leiutisi, interaktiivseid ja nutikaid projektid ning osalema erinevates võistlustes ja konkurssidel.
9. Õppeaine „Tehnoloogia ja inseneeria“ aitab veelgi arendada ja rikastada … kooli … õppesuuna õpinguid põhikoolis, samuti võimaldab see õppeaine ka teiste õppesuundade õpilastel omandada tulevikuvajadusi silmas pidades vajalikud teadmised ja oskused tehnoloogia ja inseneeria valdkondadest.
10. Õppeaine „Tehnoloogia ja inseneeria“ on eelduseks meie kooli järgmises haridusastmes (gümnaasiumi aste) edasiõppimiseks reaal-… õppesuunal.